Aïda Muluneh (amezaliwa Addis Ababa, Ethiopia, 1974) ni msanii wa kisasa na mpiga picha kutoka nchi ya Ethiopia. Anajishughulisha na kazi za biashara. pia ni mwandishi wa picha huko Addis Ababa. Muluneh alishinda zawadi kutoka Umoja wa Ulaya katika tuzo ya African Photography Encounters na tuzo ya CRAF International Award of Photography. Mwaka 2020, Muluneh alipewa tuzo ya utunzaji na usimamizi wa picha na jamii ya wapiga picha iitwayo Royal Photographic Society. Maisha na malezi yake ya utotoni yalikuwa katika nchi na sehemu mbalimbali kama vile Uingereza, Yemen, Ugiriki na Cyprus kabla ya kuishi nchini Kanada mwaka 1985. Kama kijana, alisoma Western Canada High School iliyopo Albert, nchini Kanada. Alikuwa katika timu ya shule ya mpira wa kikapu na alikuwa na matamanio ya kuwa nyota wa mchezo wa kikapu. Muluneh alianza kazi ya upigaji picha akiwa shuleni ila hakuitazamia ya kuwa ndiyo itakayokuwa kazi yake. Babu yake alipomtembelea na kujionea kipaji cha Muluneh, alimshauri kuendeleza kipaji chake katika Sanaa hiyo na aichukulie kama kazi na siyo fani ya mafurahisho. Baada ya masomo yake, alifanya kazi katika shirika la Washington Post kama mwandishi wa Habari wa picha na tangu kipindi hicho, kazi zake zilionekana katika machapisho mengi.